René de Geysen

De René-Louis de Geysen, gedeeft den 12. Mäerz 1684 a gestuerwen den 22. November 1771 an der Stad Lëtzebuerg, war en Adelegen aus dem Herzogtum Lëtzebuerg.Quell, wou net anescht uginn: Léon N. Nilles: Boys town Bettingen - Saint-Yon an der Mess. In: Revue, 19. Jg., nº 9 (02.03.1963), p. 12-25. [Digitised by the National Library of Luxembourg].

Him hunn d'Herrschaften Dikrech, Betteng op der Mess, Reckeng op der Mess, Sprénkeng a Lampech gehéiert. 

Hie war Provënzialrot, Colonel an der Infanterie a Gardekapitän vum Maréchal Charles Fouquet de Belle-Isle, dem deemolege Gouverenur vu Metz. 1741, no enger Visitt vum Kinnek Louis XV. zu Metz, wou den de Geysen fir d'Iessen zoustänneg war, gouf hie vum Kinnek als Grof geadelt.   

1753 huet de Grof René de Geysen d'Bettenger Schlass baue gelooss.

Hie war mat der Anna-Maria Magdalena de Blochausen bestuet. Hire Jong Jean-Henri-François-Jacques-Charles de Geysen war Offizéier  am 13. Dragounerregiment „Eugen Prinz von Savoyen“  vun der keeserlech-habsburgescher Arméi ënner der Maria Theresia vun Éisträich.

Fir un de René de Geysen z'erënneren, gouf zu Betteng eng Strooss no him genannt.L-4971; Lag op geportail.lu.

Kategorie:Gebuer 1684
Kategorie:Gestuerwen 1771
Kategorie:Grofen
Kategorie:Persounen, no deenen eng Struktur zu Lëtzebuerg genannt ass